| Juragių radijo ir televizijos retransliacijos stotis |
| --- |
|  |
| Stoties prieigose – įvažiavimo vartai, sargybos postas |
| 

Juragių radijo ir televizijos retransliacijos stotisJuragių radijo ir televizijos retransliacijos stotis

54°48′07″š. pl. 23°47′39″r. ilg.﻿ / ﻿54.80193°š. pl. 23.794126°r. ilg.﻿ / 54.80193; 23.794126﻿ (Juragių radijo ir televizijos retransliacijos stotis)Koordinatės: 54°48′07″š. pl. 23°47′39″r. ilg.﻿ / ﻿54.80193°š. pl. 23.794126°r. ilg.﻿ / 54.80193; 23.794126﻿ (Juragių radijo ir televizijos retransliacijos stotis) |
|  |
| Vieta | Juragiai, Kauno rajono savivaldybė |
| Statusas | Pastatytas |
| Atidarymas | 1978 m. |
| Antena | 245 m |

**Juragių radijo ir televizijos stotis** arba **Juragių RTS** – radijo ir televizijos retransliacijos stotis Kauno rajone, Juragių ir Tvarkiškių kaimų paribyje, 6 km į pietvakarius nuo Garliavos. Soties įvažiavimo vartai, sargybos postas įrengti šalia kelio  **1932**  Juragiai–Dievogala–Mitkūnai . Už 27 km į šiaurę, prie magistralės  **A1**  Vilnius–Kaunas–Klaipėda  stovi Sitkūnų radijo stotis.

Stotis Juragiuose įkurta 1978 m. Pastatyta 245 m aukščio antena, matoma nuo magistralės „Via Baltica" (už 1,3 km). Stiebo papėdės aukštis virš jūros lygio – 90 m. Stotis Kauno regionui retransliuoja radijo programas. Didelė dalis stoties pastato ištuštėjusi, išlikusi radijo imtuvų ir siųstuvų ekspozicija, TV aparatinė.

Istorija
--------

Stotis pagarsėjo 1991 m. Sausio įvykių metu. Nutrūkus televizijos transliacijai iš Vilniaus televizijos bokšto, Juragių retransliacijos stotyje buvo įjungti siųstuvai ir suderintas ryšio perdavimas iš Lietuvos televizijos Kauno studijos. Vilniuje sovietų kariuomenei išjungus televiziją, po kelių akimirkų televizorių ekranai vėl nušvito – atsirado testo lentelė ir pasigirdo balsas. Tai Juragių televizijos perdavimo centro darbuotojai įjungė  mikrofonus ir paskelbė, kad nuo šiol visos transliacijos vyks iš čia.

Tomis sausio dienomis Petras Makutėnas buvo Juragių koordinacinio centro vadovas. Laisvės gynėjai statė barikadas, ant langų ir įėjimų įrengė grotas. Visa teritorija buvo apjuosta autobusais, sunkvežimiais, traktoriais. Degė laužai, o Garliavos bažnyčios varpai žadino keltis ir važiuoti saugoti televizijos centrą. Aštuonis mėnesius Juragių siųstuvai padėjo matyti televiziją ne tik Lietuvoje, bet ir užsienyje.

Atminimas
---------

Sausio 13-osios įvykiams atminti 2001 m. retransliacijos stotyje, priešais administracinį pastatą, atidengta akmens skulptūra „Rūpintojėlis" (skulpt. Vladas Krušna). Jos granitiniame postamente užrašyti poeto Justino Marcinkevičiaus žodžiai: „*Už Tėvynės stebuklą reikia savimi užmokėti*". Prie retransliacijos stoties pastato pakabinta granitinė atminimo plokštė. Dalis Sausio įvykių fotoarchyvo saugoma Lietuvos ryšių istorijos muziejuje.

* Radijo ir TV stotis, antenos stiebasRadijo ir TV stotis, antenos stiebas
* Atminimo lenta ant stoties pastatoAtminimo lenta ant stoties pastato
* Memorialas su Rūpintojėliu stotyjeMemorialas su Rūpintojėliu stotyje

Šaltiniai
---------

1. ↑  Antžeminio analoginio radijo siuntimo paslaugų suteikimo vietos. 8. Juragių RTS Archyvuota kopija 2017-08-09 iš Wayback Machine projekto. *telecentras.lt*
2. ↑  Sitkūnai ir Juragiai – laisvą žodį apgynusios tvirtovės
3. ↑  Paminklas prie Juragių radijo televizijos stoties Archyvuota kopija 2021-01-15 iš Wayback Machine projekto.

Nuorodos
--------

* Kauno radijo stotys
* Juragiai FM transmitter info. LRTC Juragių RTS
* „Mototurizmo ralio" objektai: 245 m aukščio Juragių antena, padėjusi išsaugoti Lietuvos nepriklausomybę